Et '''camera lucida''' er et optisk apparat, der blandt andet er blevet brugt som tegneredskab af [[kunstner]]e. Det blev patenteret i [[1806]] af [[William Hyde Wollaston]], men det ser ud til, at camera lucida i den sammenhæng faktisk var en genopfindelse af et apparat, der var præcist beskrevet et par hundrede år tidligere af [[Johannes Kepler]] i ''Dioptrice'' ([[1611]]). I det [[19. århundrede]] var Keplers beskrivelse imidlertid gået i glemmebogen, så ingen gjorde indvendinger mod Wollastons patentansøgning. Navnet "camera lucida" er Wollastons påfund (som angivet i Edmund Hoppe: ''Geschichte der Optik'', Leipzig, 1926).
Samfund Fysik Kemi Kultur Teknologi